CELEX: C2005/057/49
Language: el
Date: 2005-03-05 00:00:00
Title: Υπόθεση Τ-472/04: Προσφυγή του Βασιλείου Τσαρνάβα κατά της Επιτροπής των Ευρωπαϊκών Κοινοτήτων που ασκήθηκε στις 20 Νοεμβρίου 2004

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/29
            
         Προσφυγή του Βασιλείου Τσαρνάβα κατά της Επιτροπής των Ευρωπαϊκών Κοινοτήτων που ασκήθηκε στις 20 Νοεμβρίου 2004
   (Υπόθεση Τ-472/04)
   (2005/C 57/49)
   Γλώσσα διαδικασίας: η γαλλική
   Ο Βασίλειος Τσαρνάβας, κάτοικος Βόλου (Ελλάδα), εκπροσωπούμενος από τον Nicolas Lhoëst, avocat, με τόπο επιδόσεων στο Λουξεμβούργο, άσκησε στις 20 Νοεμβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής της 23ης Δεκεμβρίου 2000, με την αιτιολογία ότι δεν περιελήφθη το όνομά του ούτε στον πίνακα των προτεινόμενων για προαγωγή υπαλλήλων κατά την περίοδο προαγωγών 1999, ούτε στον πίνακα των πλέον άξιων προαγωγής στον βαθμό Α 4 υπαλλήλων κατά τις περιόδους προαγωγών 1998 και 1999, ούτε στον πίνακα των προαχθέντων στον βαθμό Α 4 υπαλλήλων κατά τις ίδιες περιόδους προαγωγών·
            
         
               —
            
            
               να ακυρώσει όλες τις συναφείς και/ή συνακόλουθες αποφάσεις·
            
         
               —
            
            
               εφόσον παραστεί ανάγκη, να ακυρώσει την απόφαση της Επιτροπής της 5ης Αυγούστου 2004 περί απορρίψεως της διοικητικής ενστάσεως του προσφεύγοντος·
            
         
               —
            
            
               να καταδικάσει την Επιτροπή στο σύνολο των δικαστικών εξόδων.
            
         Λόγοι προσφυγής και κύρια επιχειρήματα:
   Προς στήριξη της προσφυγής του, ο προσφεύγων επικαλείται πλημμέλειες της διαδικασίας, παράβαση του άρθρου 25, παράγραφος 2, του ΚΥΚ, παράβαση του άρθρου 45 του ΚΥΚ και παραβίαση των αρχών της ίσης μεταχειρίσεως και της χρηστής διοικήσεως, καθώς και, τέλος, πρόδηλο σφάλμα εκτιμήσεως.